भारत औररूस के बीच बहुत पुराने द्विपक्षीय संबंध हैं। सोवियत
भारत औररूस के बीच बहुत पुराने द्विपक्षीय संबंध हैं। सोवियत संघ के विघटन के बाद भी दोनों देशों के बीच निकट संबंध रहे। दोनों ने कई महत्वपूर्ण योजनाओं तथा सैन्य आर्थिक करारों के जरिये संबंधों को मजबूत बनाया। परम्परा से भारत-रूस संबंध पांच मूलभूत तत्वों पर आधारित हैं। कूटनीतिक सहयोग, रक्षा, परमाणु ऊर्जा, आतंकवाद विरोध और अंतरिक्ष विज्ञान। रूस के रक्षा उद्योग के लिए भारत दूसरा सबसे बड़ा खरीदार देश है।
इसी तरह भारत और अफगानिस्तान के बीच भी दोस्ताना रिश्ते हैं। दोनों के सांस्कृतिक रिश्तों का अपना इतिहास रहा है। रक्षा और आर्थिक क्षेत्र में दोनों का निकट सहयोग रहा है। एेसे में अफगानिस्तान के बारे में अंतरराष्ट्रीय स्तर पर लिए जाने वाले किसी भी फैसले में भारत की सहभागिता होना लाजिमी है। 15 फरवरी 2017 को आयोजित अफगानिस्तान संबंधी बैठक में भारत आमंत्रित था। इस एक दिवसीय गोपनीय बैठक में रूस की ओर से जामिर कबुलोव मौजूद थे हालांकि इसके पहले हुई बैठक में रूस ने सिर्फ चीन और पाकिस्तान को ही आमंत्रित किया। रूस के ऐसे व्यवहार पर स्वयं अफगानिस्तान ने असहमति दर्शाई थी।
भारत और पाकिस्तान के रिश्ते वैश्विक चर्चा का विषय है। इसके बावजूद रूस ने पाकिस्तान को सैन्य सामग्री मुहैया कराने के अलावा उसके साथ सैन्य अभ्यास भी किया, यह अचरज की बात है। भारत ने उससे पाकिस्तान को सैन्य आपूर्ति करने और सैन्य अभ्यास से बचने का आग्रह किया है। भविष्य में रूस इस संबंध में अनुकूल रवैया अपनाएगा या नहीं, निश्चित रूप से कुछ नहीं कहा जा सकता। पिछले कुछ समय से रूस के इस विचित्र रवैये को ध्यान में रखते हुए भारत को अपने सभी कदम सावधानी से उठाने होंगे। जहां तक पाकिस्तान का सवाल है, उसे दी गई सैन्य मदद का भारत के खिलाफ इस्तेमाल नहीं होगा, ऐसी गारंटी तो स्वयं पाक सरकार नहीं दे सकती। सच तो यह है कि राजनयन में दोस्ती में भी जोखिम होता है और शत्रुता तो जोखिमभरी है ही। दरअसल, अमेरिका से भारत की निकटता से रूस बेचैन है।
हर्षदा कुंभकर्ण, 20
इंजीनियरिंगस्टूडेंट, एनडीएमवीपी इंजीनियरिंग कॉलेज, नासिक
harshada.rk13@gmail.com
क्या राष्ट्रों के बदलते समीकरणों के लिए हम तैयार हैं?
अंडर -
करंटअफेयर्स पर 30 से कम उम्र के युवाओं की सोच
hin_Deva hin_Deva hin_Deva hin_Deva awa_Deva bho_Deva zho_Hant hin_Deva kas_Deva hin_Deva